ওয়েব ডেস্ক:  অবশেষে সঙ্কটমোচন। কলকাতা সফরে অমিত শাহকে একটি অনুষ্ঠানে আমন্ত্রণ জানাল বণিকসভা মার্চেন্ট চেম্বারর্স অব কমার্স। ১১ থেকে ১৩ সেপ্টেম্বর প‌র্যন্ত পশ্চিম বঙ্গে থাকবেন বিজেপির সর্বভারতীয় সভাপতি। ১৩ সেপ্টেম্বর গ্র্যান্ড হোটেলে অনুষ্ঠানের আয়োজন করা হয়েছে। বিজেপির রাজ্য সভাপতির কাছে সময় চেয়েছে বণিকসভা। সূত্রের খবর, অমিত শাহের বৈঠকে আসার জন্য রাজ্যের একাধিক নামজাদা শিল্পপতির সঙ্গে যোগাযোগ করেছিলেন মুলরিধর স্ট্রিটের নেতারা। কিন্তু, শাসক দলকে চটাতে রাজি নন কেউই। অন্যদিকে, কেন্দ্রের শাসক দলের সভাপতি অমিত শাহ। ফলে অমিতের সভার আয়োজন করে বণিকসভা শ্যাম ও কূল দুইই রাখল বলে মনে করছে রাজনৈতিক মহল।